《纪游再用前韵》
宋代·陈元晋

松篁一径夹长蛇，云锦重重肃九华。
长夏飞泉倾石眼，半空悬磴吸檐牙。
要知酒兴并计料，不在山巅即水涯。
记取松间休喝道，山灵应怕俗声哗。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。